Държавен вестник, бр. 100, 2003 г., стр. 39

Б Р О Й  100
Д Ъ Р Ж А В Е Н   В Е С Т Н И К
С Т Р .  39
подрежда на главния екран по часа на излитане за по-
летите по т. 1, буква “а” и изминалото време за пътува-
не за полетите по т. 1, букви “б” и “в”, освен ако потре-
бителят няма друго предпочитание.
3. Ако информацията за броя на директните редовни
въздушни линии и превозвачите, които ги осъществя-
ват, не е изчерпателна, това се отбелязва ясно на екрана.
4. На главния екран ясно се обозначават:
а) полетите, различни от редовните въздушни линии;
б) полетите, които включват спирки по маршрута;
в) действително извършващият полета превозвач, в
случаите когато полети се изпълняват от друг възду-
шен превозвач, различен от превозвача, обозначен със
своя трибуквен код; това изискване не се прилага при
краткосрочни споразумения между превозвачите.
5. Системен оператор не може да използва главния
екран така, че да се акцентира върху определен начин
за осъществяване на пътуване.
6. При изобразяване на екрана, с изключение на
случаите, предвидени в т. 7, се прилагат следните изис-
квания:
а) всеки директен полет се изписва не повече от
веднъж на главния екран;
б) недиректните полети, включващи смяна на въз-
духоплавателното средство, се отбелязват на екрана като
свързващи полети, като всяка комбинация от полети се
изписва не повече от веднъж на главния екран и на
сегмент се полага по един ред.
7. Когато недиректните полети се изпълняват от
един и същ превозвач, с един и същ полетен номер и
превозвачът изисква само един полетен купон и само
една резервация, КСР да издава само един купон и оп-
ределя цена само за една резервация.
8. В случаите на смесено дружество или при нали-
чие на споразумение между превозвачи, отговарящи
поотделно за продажбата на продукти на въздушния
транспорт за полет или комбинация от полети, всеки
един от превозвачите, но не повече от двама, могат да
бъдат изписвани на отделен екран, като посочват своя
индивидуален трибуквен код.
9. Определянето на превозвачите, които се ползват
от правото по т. 8, се извършва от превозвача, който в
действителност извършва полета. При недостатъчна
информация от последния, която не позволява да се
определят двама превозвачи, системният оператор е
длъжен да ги посочи.
10. Когато е възможно, главният екран включва
свързващи полети по редовни линии, които се изпълня-
ват от участващи превозвачи и са изградени чрез изпол-
зването на поне девет свързващи пункта. Системният
оператор приема искане на участващ превозвач за
включване на недиректна линия, в случай че маршру-
тът не надвишава със 130 на сто най-краткото разсто-
яние, измерено по дъгата на големия кръг между двете
летища, или ако това няма да доведе до изключване на
линиите с по-кратко време за пътуване.
63278
Наредба за изменение на Наредба № 6 от 2003 г.
за компетентност на морските лица в Репуб-
лика България (ДВ, бр. 83 от 2003 г.)
Параграф единствен. В чл. 32, т. 3, буква “г”,
т. 4, буква “г”, т. 5, буква “г”, чл. 34, ал. 1, чл. 52,
59 и 84 думите “браншовите и други професио-
нални организации” се заменят с “браншовата
организация”.
Министър: Н. Василев
63540
МИНИСТЪР НА ДЪРЖАВНАТА
АДМИНИСТРАЦИЯ
СПОРАЗУМЕНИЕ
за сътрудничество между министъра на дър-
жавната администрация на Република Бъл-
гария и председателя на администрацията на
правителството на Монголия
(Одобрено с Решение № 705 от 14 октомври 2003 г.
на Министерския съвет. В сила от 20 октомври
2003 г.)
Министърът на държавната администрация
на Република България  и администрацията на
правителството на Монголия, наричани по-на-
татък “страни”,
водени от желанието си да развиват двуст-
ранното сътрудничество между администраци-
ите на Република България и  Монголия,
като признават необходимостта от контакти
в областта на реформата в администрацията,
с цел да укрепят взаимното разбирателство
и приятелските отношения между българските
и  монголските държавни служители,
се договориха за следното:
Член 1
Договарящите страни ще осъществяват сът-
рудничество при обмена на консултации и доб-
ри практики в работата на администрацията в
следните области на дейност:
управление на човешките ресурси;
управление на качеството в дейността на
администрацията;
управление на изпълнението на служителите;
административно обслужване;
електронно правителство;
обучение на служителите в държавната ад-
министрация.
Член 2
Договарящите страни ще си сътрудничат под
формата на:
обмен на специалисти;
обмен на информация;
участие на държавни служители при органи-
зиране на национални мероприятия и форуми в
областта на администрацията;
съвместни практически проекти.
Член 3
В рамките на това споразумение страните
могат да създават работни групи за разработка
на съвместни програми и за усъвършенстване
на дейността в областта на държавната служба,
предоставянето на услуги и електронното пра-
вителство, както и друга съгласувана тематика
от взаимен интерес.
Член 4
Взаимният обмен на специалисти ще се осъ-
ществява на основата на директни договори
между заинтересованите административни
структури от администрациите на двете държа-
ви, в които се определят правата, задължения-
та и отговорностите на изпращащите и приема-
щите институции.